
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 15P/60/2025 3825202437 30. 06. 2025 JUDr. Eva Kiššová ECLI:SK:OSPD:2025:3825202437.3
ROZSUDOK V MENE SLOVENSKEJ REPUBLIKY Okresný súd Prievidza vo veci starostlivosti o dieťa: A. B., nar. X.X.XXXX, zast. Úradom práce, sociálnych vecí a rodiny Prievidza, Šumperská 1, Prievidza, dieťa rodičov: matka – C. B., nar. XX.X.XXXX, bytom D., E. B. XXX/XX, zast. Mgr. Ing. Marius Hričovský, Dr. Oec., advokát, so sídlom Bratislava, Gorkého 15, otec – F. B., nar. XX.X.XXXX, bytom G., H. XX, zast. JUDr. Erich Loja, advokát, so sídlom Prievidza, Bojnická č, 5,7, o zmenu súdneho rozhodnutia, takto rozhodol: I. S c h v a ľ u j e
rodičovskú dohodu v znení:
1. Otec maloletého dieťaťa F. B., nar. XX.XX.XXXX sa zaväzuje s účinnosťou od 22.05.2025 prispievať zvýšeným výživným na maloletú A. B., nar. XX.XX.XXXX zo sumy 150 eur mesačne na sumu 340 eur mesačne, vždy do posledného- dňa, toho ktorého mesiaca vopred k rukám matky maloletého dieťaťa. 2.Nedoplatok na výživnom z titulu zvýšenia výživného za čas od 22.05.2025 do vyhlásenia rozhodnutia vo výške 441,30 eur sa zaväzuje otec F. B., nar. XX.X.XXXX splácať v mesačných splátkach v sume po 50,- eur spolu s bežným výživným s účinnosťou od mesiaca nasledujúceho po mesiaci, v ktorom rozsudok nadobudne právoplatnosť, pod následkom straty výhody poskytnutých splátok pri vynechaní ktorýchkoľvek dvoch mesačných splátkach. 3. Otec maloletého dieťaťa F. B., nar. XX.XX.XXXX je oprávnený s účinnosťou od 01.07.2025 do 31.07.2025 stretávať sa s maloletou A. každú párnu sobotu a každú nepárnu nedeľu vždy od 10:00 hod do 18:00 hod s tým, že miesto prevzatia a odovzdania dieťaťa je bydlisko matky. 4. Otec maloletého dieťaťa F. B., nar. XX.XX.XXXX je oprávnený s účinnosťou od 01.08.2025 stretávať sa s maloletou A. každý párny kalendárny týždeň od piatka od 17:00 hod do nedele do 17:00 hod s tým, že miesto prevzatia a odovzdania dieťaťa je bydlisko matky. 5. Počas vianočných sviatkov a letných prázdnin sa uplatní nasledovná špecifická prava stretávania sa otca s maloletou A.: 6. Počas vianočných sviatkov v nepárnom kalendárnom roku otec F. B., nar. XX.XX.XXXX je oprávnený stretávať sa s maloletou A. v čase od 25.12. od 16:00 hod do 27.12 do 16:00 hod, s tým, že miesto prevzatia a odovzdania dieťaťa je bydlisko matky. 7. Počas vianočných sviatkov v nepárnom kalendárnom roku otec F. B., nar. XX.X.XXXX je oprávnený stretávať sa s maloletou A. v čase od 30.12. od 16:00 hod do 06.01. nasledujúceho kalendárneho roka do 16:00 hod, s tým, že miesto prevzatia a odovzdania dieťaťa je bydlisko matky. 8. Počas vianočných sviatkov v párnom kalendárnom roku otec F. B., nar. XX.X.XXXX je oprávnený stretávať sa s maloletou A. v čase od 23.12. od 16:00 hod do 25.12 do 16:00 hod a od 27.12 od 16:00 hod do 30.12 do 16:00 hod, s tým, že miesto prevzatia a odovzdania dieťaťa je bydlisko matky.
9. Počas letných prázdnin v každom kalendárnom roku s účinnosťou od 01.07.2026 otec F. B., nar. XX.XX.XXXX je oprávnený stretávať sa s maloletou A. po dobu 14 dní nepretržite počnúc treťou nedeľou v mesiaci júl od 16:00 hod. Miesto prevzatia dieťaťa je bydlisko matky. Otec odovzdá dieťa v mieste bydliska matky po uplynutí 14 dní od tretej nedele v mesiaci júl o 16:00 hod. 10. Počas obdobia špecifickej úpravy stretávania sa bežná úprava stretávania sa nerealizuje. Týmto ustanovením nie je dotknutá bežná úprava stretávania sa otca s mal. Timeou počas letných prázdnin. 11. Matka sa zaväzuje maloleté dieťa na styk s otcom pripraviť a stretnutie otca s maloletou umožniť. 12. Týmto sa mení rozsudok Okresného súdu Prievidza zo dňa 21.02.2023 č. k. 7P/57/2022-62 o určení výživného na maloletú A. a rozsudok Okresného súdu Prievidza zo dňa 20.02.2025 č. k. 11P/90/2023-118 v časti úpravy stretávania sa otca s maloletou A.. II. Žiaden z účastníkov nemá právo na náhradu trov konania. odôvodnenie: Toto rozhodnutie bližšie dôvody neobsahuje (§ 2 ods. 1 CMP, § 221 písm. a/ CSP). Poučenie: Proti tomuto rozhodnutiu odvolanie je prípustné cestou tunajšieho súdu na Krajský súd Žilina, avšak účastníci sa práva podať odvolanie voči rozhodnutiu výslovne vzdali po jeho vyhlásení (§ 368 CSP) a v časti týkajúcej sa schválenia rodičovskej dohody rodičia nie sú oprávnení podať odvolanie (§ 122 CMP). Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2025:3825202437.3 (dáta aktuálne k 8. 11. 2026). Záväzné je znenie zverejnené súdom.




